Liga Super Malaysia

Liga Super Malaysia (Jawi:  ليݢ سوڤر مليسيا) merupakan pertandingan bola sepak tahap tertinggi di Malaysia. Ia menggantikan Liga-M sebagai bahagian tertinggi suatu masa dahulu. Liga Super Malaysia mula diperkenalkan pada tahun 2004, yang merupakan kesinambungan kepada Liga-M sebelumnya yang bermula semenjak 1982. Sebenarnya pertandingan Liga Super Malaysia agak lewat bermula di Malaysia, walaupun bola sepak telah lama bertapak di Malaysia iaitu semenjak lahirnya kejohanan Piala Malaysia pada 1921. Terdapat 12 kelab akan berentap di dalam Liga Super Malaysia dan 2 kelab terbawah biasanya akan disingkirkan ke Liga Perdana Malaysia. Pada tahun 2015, Persatuan Bola Sepak Malaysia (FAM) telah memutuskan untuk  menswastakan Liga Super Malaysia dan mencipta MSL Sendirian Berhad (atau MSL Proprietary Limited) untuk melihat aspek pemasaran permainan ini.

Bermula Liga Super Malaysia pada tahun 2004, Liga Super Malaysia pernah menggunakan 8 kelab yang mana setiap kelab akan bermain 3 pusingan (21 perlawanan). Dua pusingan yang pertama dimainkan berdasarkan format tuan rumah dan pelawat manakala pusingan ketiga akan dihoskan oleh stadium yang mempunyai bilangan penonton yang lebih besar berdasarkan dua pusingan terawal.

Bermula Liga Super Malaysia pada tahun 2009, Liga Super Malaysia mempunyai 14 kelab yang menyaksikan format tuan rumah dan pelawat sahaja digunakan 2 pusingan (26 perlawanan). Selain itu, setiap pasukan juga tidak dibenarkan memiliki pemain asing.

Bermula Liga Super Malaysia pada tahun 2012, Persatuan Bola Sepak Malaysia (FAM) telah memutuskan untuk membuka kembali peluang untuk menggunakan 4 pemain import dengan 1 daripadanya adalah kuota pemain dari negara Asia.

Sejarah 

Liga Super Malaysia telah bermula sejak tahun 1982. Liga Super Malaysia pada masa itu digunakan sebagai peringkat kelayakan ke Piala Malaysia. Sejak itu, kejohanan Liga Super Malaysia menjadi salah satu pertandingan terpenting dalam kalendar bola sepak Malaysia. Pada awalnya hanya pasukan negeri, Angkatan Tentera Malaysia, Polis DiRaja Malaysia dan pasukan jemputan seperti Singapura dan Brunei menyertai Liga Super Malaysia. Apabila pertandingan secara profesional diperkenalkan pada 1996, terdapat kelab mula menyertai Liga Super Malaysia.

Pada tahun 1989 hingga 1993, Liga Super Malaysia dikenali sebagai Liga Semi-Pro Malaysia . Pada tahun 1994 hingga 2003, nama Liga Semi-Pro ditukar kepada Liga M.

Nama Liga 

Senarai nama Liga Malaysia diasaskan pada 1982, nama bagi Liga Malaysia sering diubah mengikut format pertandingan.

Jumlah kelab Liga 

Jumlah kelab Liga Malaysia juga sering berubah-ubah. Pada 2004, perubahan drastik dilakukan oleh Persatuan Bola Sepak Malaysia (FAM) dengan membenarkan hanya 8 kelab bertanding di Liga Super Malaysia. Manakala 16 kelab bersaing di Liga Premier Malaysia yang dibahagikan kepada 2 kumpulan. Selepas tiga musim Persatuan Bola Sepak Malaysia (FAM) sekali lagi mengubah jumlah kelab kepada 13 kelab. Pada musim 2008, FIFA mengkritik format Liga Malaysia yang digunakan Persatuan Bola Sepak Malaysia (FAM). Persatuan Bola Sepak Malaysia (FAM) menerima kritikan tersebut dan mereka menambah jumlah kelab kepada 14 kelab. Bermula tahun 2013, jumlah kelab kembali dikurangkan kepada 12 kelab di mana sistem perlawanan play off diperkenalkan. Jadual di bawah adalah jumlah penyertaan kelab ke Liga Malaysia utama di Malaysia sejak tahun 1982.

Penajaan Liga

Pencapaian Terbaik 
Pencapaian terhebat untuk Liga Super diberi kepada pasukan yang memenangi 2 trofi (double) dan 3 trofi (treble) pada musim yang sama. Ianya merangkumi Liga Super Malaysia, Piala FA Malaysia dan Piala Malaysia.

Juara 'quadruple' (empat trofi) semusim 

Kejayaan pasukan Johor Darul Ta'zim (JDT) menyapu bersih empat(4) trofi dalam semusim atau dikenali sebagai ‘quadruple’ merupakan yang pertama pernah dicatatkan dalam sejarah bola sepak tanah air.

Juara 'triple' (tiga trofi) semusim

Juara 'double' (dua trofi) semusim

Senarai Juara 

Semenjak diasaskan pada 2004, lapan (8) pasukan telah menjuarai Liga Super Malaysia dengan Pahang menjadi juara yang pertama. Kedah menjadi pasukan pertama yang menjuarai liga untuk dua musim berturut-turut (2007-2008) diikuti oleh pasukan Selangor (2009-2010), Kelantan (2011-2012) dan terbaru pasukan Johor Darul Ta'zim (2014, 2015, 2016, 2017, 2018, 2019, 2020, 2021, 2022) menjadi pasukan pertama yang menjuarai Liga ini 9 musim berturut-turut.

Pasukan Terbaik
Jadual di bawah adalah senarai bilangan kemenangan kejohanan oleh pemenang sejak tahun 2004.

Anugerah

Penjaring Terbanyak

Lihat juga 

 Liga Malaysia
 Liga Premier Malaysia
 Liga FAM Malaysia
 Liga M3 Malaysia
 Piala Malaysia
 Piala FA Malaysia
 Piala Cabaran Malaysia
 Piala Sumbangsih Malaysia
 Piala Presiden Malaysia
 Piala Belia Malaysia

Pautan luar 
 Laman FAM
 Keputusan terkini perlawanan Liga Super Malaysia

 
Bola sepak di Malaysia